Террористурал ва экстремистурал идеологиялийн къарши бацIан |\nТеррористурал ва экстремистурал идеологиялийн къарши бацIан\nНоябрь зурул 2-3-нний Дагъусттаннай хьунни «Идеология терроризма: пропаганда и контрпропаганда. Современные вызовы» цIанилусса регионнал дянивсса мукьилчинсса научно-практическая конференция. Гьарица шинах шайсса конференциялул сиптачитал хьунни ДР-лул Печатьрал ва информациялул министерство, мукунма Аьрасатнал национал антитеррористический комитет.\nКонференциялул агьаммур мурад бия терроризмалул ва экстремизмалул идеологиялийн къарши бацIаврил опыт кIибачIаву. Шикку гьаз бунни альтернатив контент сакин баврил масъалагу. Гьашину­сса конференциялий цалчин гьуртту хьунни цайми билаятирттаясса экспертътал. Миннавух бия Израильнавасса, Туркнавасса, Сириянава­сса, мукунма Аьрасатнал 12 региондалиясса экспертътал.\n— Террор – му стратегиялул журалийсса нигьачIавур. Агана террорданущал цила багьайкун къаталарча, жува хIасул дуллалиссару Исламрал хIукуматрал ягу цайми экстремистурал группардал террористуран хьхьичIунмай бачин­сса шартIру. Мунияту террор бирибат дан аьркинссар, — тIий ур Израильнал миллат мюхчан баврил Советрал бакIчи (2003-2005) генерал Узи Дагян.\nКонференциялул давриву гьур­ттушинна дунни Аьрасатнал национал антитеррористический комитет­рал, Миллатирттал иширттал федерал агентствалул, АьФ-лул Жяматийсса палаталул, Дагъусттаннайсса АК-лул (Антитеррористическая комиссия), Дагъусттаннал ХIукуматрал вакилтурал.\nКонференциялул лагрулий хьунни жяматийсса ишккакку ва политик Валерий Коровиннул «Имперский разговор. Империя, геополитика, идеология, традиция» тIисса луттирал презентация.\nХъирив хьунни Дагъусттаннайсса АК-лучIасса экспертный советрал заседание. Шикку ихтилат бунни ДР-лул печатьрал ва информациялул министр Рашид Акавовлул.\nКонференциялул ва заседаниялул хIасиллайн бувну итабакьин тIий бур паччахIлугърал властьрал органнансса ва СМИ-дансса маслихIатру бусса луттирду.\nПредыдущая записьЖижараСледующая записьАгьалинансса къулайшиннарду